section_heading: Povijest
paragraph_text: LORI je jedina LGBT+ organizacija u Hrvatskoj koja kontinuirano provodi program Smanjivanja homo/bi/transfobije i zlostavljanja/nasilja u školama, od 2012. godine, u sklopu kojeg se provode radionice s učenicima i učenicama srednjih škola te seminari za nastavno osoblje.<ref> U okviru projekta Udruge LORI "Humano obrazovanje – odgovorno društvo" (2018.), 2019. godine je na Odsjeku za kulturalne studije u Rijeci pokrenut kolegij Rod, seksualnost, identiteti – od opresije do ravnopravnosti, temeljen na modelu društveno korisnog učenja, prvi takve vrste u Hrvatskoj.<ref> Kurikulum kolegija objedinjuje teme ljudskih prava, LGBTIQ tematike, rodne ravnopravnosti, rodno uvjetovanog nasilja, feminističke i rodne teorije te teorije seksualnosti. Naučenu teoriju, studenti i studentice kroz praksu u sklopu kolegija primjenjuju u organizacijama civilnog društva i direktan rad u lokalnoj zajednici.